armvectores/hy_wikipedia_2023 huggingface dataset:
Պադեռնո Դունյանո

Պադեռնո Դունյանո (իտալերեն՝ Paderno Dugnano), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 46023 մարդ (2004 թվականի տվյալներով)։ Խտությունը կազմում է 3.264, 04 մարդ/կմ²։ Տարածքը 14.1 կմ² է։ Էլեկտրոնային փոստ՝ 20037։ Հեռախոսային կոդ՝ 02։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Չիվիտակուանա

Չիվիտակուանա (իտալերեն՝ Civitaquana ), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 123069 մարդ, բնակչության խտությունը կազմում է 3652 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 65100, հեռախոսային կոդ՝ 085:


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 8542831
Էլեկտրոնային հասցե՝ http://web.tiscali.it/civitaquanaservizi/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կլիմենկի (այլ կիրառումներ)

Կլիմենկի, կարող է վերաբերել՝


== Ուկրաինայի բնակավայրեր ==
Կլիմենկի - գյուղ, Ուկրաինայի Պոլտավայի մարզի Զենկովի շրջանում
Կլիմենկի - գյուղ, Ուկրաինայի Պոլտավայի մարզի Պոլտավայի շրջանում


== Ռուսաստանի բնակավայրեր ==
Կլիմենկի - գյուղ Ռուսաստանի Սմոլենսկի մարզի Կրասնինսկի շրջանի կազմում։
Կլիմենկի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Սյոյկա

Սյոյկա (ռուս.՝ Сёйка), գյուղ Ռուսաստանի Ալթայի հանրապետության Չոյսկի շրջանի կազմում։
Բնակչությունը 2010 թվականին գրանցված տվյալներով կազմում էր 1520 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալֆրեդ Ֆրեդի Կրուպա

Ալֆրեդ Ֆրեդի Կրուպա (անգլ.՝ Alfred Freddy Krupa, հունիսի 14, 1971(1971-06-14), Կառլովաց, Karlovac County), խորվաթ ժամանակակից նկարիչ։ Ալֆրեդ Ֆրեդի Կրուպան համարվում է New Ink Art շարժման առաջամարտիկ, որի համար նա ստացել է միջազգային ճանաչում։
1995 թվականին Կրուպան ավարտել է Զագրեբի գեղարվեստի ակադեմիա ակադեմիան։ Կրուպան նաև սովորել է Արվեստի պատմություն (բակալավրի հետազոտություն) Զագրեբի համալսարանում (1997, 1998) և 1998/99 թվականներին եղել է Տոկիոյի Գակուգեյի (Га 学 芸 или) կամ Գակուդայի (University 大) համալսարանի ասպիրանտ։
2020 թվականի հոկտեմբերի դրությամբ, Մասաչուսեթսի տեխնոլոգիական ինստիտուտի պատմական ժողովրդականության ինդեքսով (HPI) 47.05-ից, Ալֆրեդ Ֆրեդի Կրուպան 80-րդ ամենահայտնի կենդանի նկարիչն է, 5-րդ ամենահայտնի խորվաթ նկարիչը և ամենահայտնի ապրող խորվաթ նկարիչը։


== Ծանոթագրություններ ==
Ժորնովկա (այլ կիրառումներ)

Ժորնովկա, կարող է վերաբերել՝

Ժորնովկա - գյուղ Ռուսաստանի Սմոլենսկի մարզի Կրասնինսկի շրջանի կազմում։
Ժորնովկա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Սալին շրջան (Միսսուրի)

Անվան այլ կիրառումների համար տե՛ս՝ Սալին շրջան (այլ կիրառումներ)Սալին շրջան (անգլ.՝ Saline County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.958 կմ² է, բնակչությունը՝ 23.370 մարդ (2010 թ. տվյալներով)։ Շրջկենտրոնն է Մարշալ բնակավայրը։ Կազմավորվել է 1820 թ.։
Հասմիկ Փիլիպոսյան

Հասմիկ Փիլիպոսյան (մարտի 20, 1943(1943-03-20), Երևան, Հայկական ԽՍՀ, ԽՍՀՄ), հայ արվեստաբան, արվեստագիտության թեկնածու (1978)։ Հայաստանի ժուռնալիստների և նկարիչների միությունների անդամ։


== Կենսագրություն ==
Հասմիկ Փիլիպոսյանը ծնվել է 1943 թվականին Երևանում։ 1962-1968 թվականներին սովորել է Սանկտ Պետերբուրգի գեղարվեստի ակադեմիայի արվեստի պատմության և տեսության բաժնում, 1971-1974 թվականներին՝ ՀՀ ԳԱԱ արվեստի ինստիտուտի ասպիրանտուրայում։ 1968-1971 թվականներին եղել է Հայաստանի Նախարարների խորհրդին առընթեր հեռուստատեսության և ռադիոհաղորդումների պետական կոմիտեի հեռուստատեսության ստուդիայի խմբագիր, արվեստի հաղորդումների հեղինակ և վարող, 1974-1981 թվականներին՝ Հայաստանի լուսավորության նախարարության մանկավարժական գիտությունների գիտահետազոտական ինստիտուտի գեղագիտական դաստիարակության բաժնի վարիչ, 1976-1997 թվականներին դասավանդել է Երևանի գեղարվեստա-թատերական ինստիտուտում, 1986 թվականից՝ դոցենտ, 1996 թվականից` պրոֆեսոր, 1991-1996 թվականներին՝ նույն բուհի արվեստի պատմության և տեսության ամբիոնի վարիչ։ 1997 թվականից արվեստի պատմություն և մշակույթ է դասավանդել Երևանի մի շարք բուհերում։ «Հայաստան-Շվեդիա» ընկերության նախագահն է։


== Ստեղծագործական գործունեություն ==
Հեղինակ է Հայաստանի մշակույթի և արվեստի խնդիրներին նվիրված գիտական հոդվածների, հրապարակումների, 1971-1974 թվականներին հեղինակել է Երվանդ Քոչարի արվեստի առաջին ամբողջական գիտական ուսումնասիրությունը։ 1974 թվականից գիտական հետազոտություններ է կատարել դպրոցականների գեղագիտական դաստիարակության նոր համակարգի ներդրման ոլորտում` գեղագիտական առարկաների ծրագրերի բարելավում, համամիութենական ծրագրերի տեղայնացում, նորերի ստեղծում։


=== Հեռուստատեսություն ===
1968-1982 թվականներին հեղինակել է հայկական հեռուստատեսության «Մի ստեղծագործության պատմություն», «Նկարիչն ու ժամանակը», «Աշխարհի նշանավոր թանգարանները» գիտահանրամատչելի հաղորդումների սցենարները, եղել է հաղորդավար։


== Երկեր ==
Հակոբ Գյուրջյան, Երևան, ՀԱՊ, 2007, 93 էջ։
Հայկական քանդակագործություն, Երևան, ՀԱՊ, 2004, 136 էջ։


=== Հոդվածներ ===
Արարատ Աղասյան. Սիմվոլիզմն ու Մարտիրոս Սարյանի ստեղծագործությունը, «Պատմաբանասիրական հանդես», Երևան, 2012, ՀՀ ԳԱԱ. Էջ 220-225։
Երվանդ Քոչարն ու «Սասունցի Դավիթ» էպոսը, «Հումանիտար գիտությունների արդի հիմնախնդիրները Հայաստանում» գիտական հոդվածների ծողովածու, Երևան, 2011, «Գլաձոր», էջ 462 – 479:
Երվանդ Քոչարն ու մոդեռնիզմի մշակույթը, «Պետություն, պատմություն, տնտեսություն, մշակույթ» գիտական հոդվածների ժողովածու, Երևան, 2009, «Գլաձոր», էջ 457 – 468:
Հակոբ Գյուրջյանի արվեստը, «Գլոբալացվող աշխարհը և հումանիտար կրթության ու գիտության հիմնախնդիրները Հայաստանի Հանրապետությունում» գիտական հոդվածների ժողովածու, Երևան, 2007, էջ 318 – 342:
Հայկական քանդակի զարգացման ուղիները, «Հումանիտար գիտությունների արդի հիմնախնդիրները Հայաստանում» գիտական հոդվածների ժողովածու, Երևան, 2005, էջ 274 – 293:


== Ծանոթագրություններ ==
Վայդաս Բաումիլա

Վայդաս Յակոբ Բաումիլա (լիտվերեն՝ Vaidas Baumila, մարտի 28, 1987(1987-03-28), Վիլնյուս, Լիտվական ԽՍՀ, ԽՍՀՄ), լիտվացի երգիչ է, ով Մոնիկա Լինկիտեի հետ միասին ներկայացրել է Լիտվան Եվրատեսիլ 2015 երգի մրցույթում This Time երգով։
Նա ճանաչում ու համբավ է ձեռք բերել այն բանից հետո, երբ զբաղեցրել է 3-րդ հորիզոնականը լիտվական Dangus երաժշտական մրցույթում։ 2014 թվականին հասել է մինչև Եվրատեսիլ 2014 երգի մրցույթի լիտվական նախընտրական փուլ, որտեղ զբաղեցրել է 3-րդ հորիզոնականը։


== Սկավառակագրություն ==


=== Ստուդիական ալբոմներ ===


=== Մինի ալբոմ (EP) ===
Live Session (2014)


=== Սինգլներ ===


=== Երաժշտական տեսահոլովակներ ===


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Բեռլինի վեհաժողով (1878)

Բեռլինի վեհաժողով, 1878 թ. հունիսի 1-ից (հունիսի 13) առ հուլիսի 1-ը (13) կայացած միջազգային կոնգրես, որը Մեծ Բրիտանիայի և Ավստրո-Հունգարիայի ջանքերի արդյունքում հրավիրվել էր Սան-Ստեֆանոյի պայմանագրի վերանայման նպատակով Բեռլինում։ Մասնակից պետություններն էին՝ Ռուսաստանը, Օսմանյան կայսրությունը, Անգլիան, Ավստրո-Հունգարիան, Ֆրանսիան, Իտալիան և Գերմանիան։ Կոնգրեսն ավարտվել է փաստաթղթի ընդունմամբ, որը պատմության մեջ մտել է Բեռլինի դաշնադրություն (տրակտատ) անունով։ Կոնգրեսի արդյունքներից մեկն այն էր, որ Արևմտյան Հայաստանի հարցը միջազգային դիվանագիտության մեջ մտավ որպես «Հայկական հարց»։


== Բեռլինի վեհաժողովն ու հայերը ==

Մկրտիչ Խրիմյանը մասնակցում է Բեռլինի վեհաժողովին որպես Օսմանյան կայսրությունում հայ ժողովրդի ներկայացուցիչ։ Խրիմյանը կոնգրես է ներկայացնում Գրիգոր Օտյանի կազմած Հայաստանի «Ինքնավարության ծրագիրը», որի հաստատվելու դեպքում ճանաչվելու էր Հայաստանի անկախությունը Օսմանյան կայսրությունից։ Ավստրո-Հունգարիայի պատվիրակության ղեկավար Անդրաշին առաջարկում է օրակարգում ընդգրկել Հայաստանի ինքնավարության ծրագիրը։ Բեռլինում Ռուսաստանի պատվիրակության ղեկավար՝ Ալեքսանդր Գորչակովը վետո է դնում Հայաստանի ինքնավարության ծրագիրը կոնգրեսի օրակարգ ընդգրկելու վրա՝ պատճառաբանելով, թե հայերն անկախություն չեն ուզում։ Կոնգրեսի աշխատանքների ընթացքում Գորչակովին փոխարինում է Պյոտր Շուվալովը։ Եվ Խրիմյանի խնդրանքով, Անգլիայի ներկայացուցիչ Սոլսբերին կրկին առաջարկում է օրակարգ մտցնել Հայաստանի Ինքնավարության ծրագիրը, սակայն Ռուսաստանի պատվիրակության ղեկավար Շուվալովը կրկին վետո է դնում։ Այդ պատճառով Հայաստանի անկախության հարցը չի մտնում Բեռլինի վեհաժողովի օրակարգ, սակայն Սոլսբերիի առաջարկով օրակարգ է մտնում բարենորոգումներ իրականացնելու հարցը, որը ներառվում է դաշնադրության մեջ։


== Բեռլինի դաշնադրությունը և հայերը ==
Բեռլինի դաշնադրությունում Սան-Ստեֆանոյի պայմանագրի 16-րդ հոդվածի փոխարեն մտցվել է նոր հոդված՝ 61-րդը, որտեղ ասված էր հետևյալը. «Բարձր Դուռը հանձն է առնում հայաբնակ վայրերում անհապաղ իրագործել տեղական պահանջներից բխող բարեփոխումներ և ապահովել հայերի անվտանգությունը քրդերից և չերքեզներից։ Այդ նպատակով ձեռնարկված միջոցառումների մասին նա պարտավոր է պարբերաբար հաղորդել պետություններին, որոնք պետք է հսկեն դրանց գործադրությունը»։ Սակայն այդ հոդվածի իրագործման հսկողությունը դրվում էր վեհաժողովի մասնակից բոլոր պետությունների վրա, ինչը վերջիններիս հնարավորություն էր տալիս միջամտելու Թուրքիայի ներքին գործերին։ Վեհաժողովը պարտավորեցնում էր Ռուսաստանին իր զորքերն անհապաղ դուրս բերել գրավված տարածքներից և ոչ մի երաշխիք չէր տալիս 61-րդ հոդվածի կենսագործման համար։ Բացի այդ, «Հայաստան» բառը փոխարինվում էր «Հայկական մարզեր» և «Հայաբնակ վայրեր» բառակապակցություններով։ Այսինքն՝ օսմանյան կողմն ազատվում էր այդ երկրամասը հայերի հայրենիք ընդունելու Սան-Ստեֆանոյի պայմանագրի ձևակերպումից։
Ռուսաստանին էր անցնում Կարսի մարզը, իսկ Ալաշկերտն ու Բայազետը հանձնվում էին Թուրքիային։


== Ծանոթագրություններ ==
Հովհաննես Մկրտիչ եկեղեցի (Տագանրոգ)

Հովհաննես Մկրտիչ տաճար / Սկարամանգովյան եկեղեցի (ռուս.՝ Храм Иоанна Предтечи / Скараманговская церковь), ներկայումս գոյություն չունեցող ուղղափառ տաճար Ռուսաստանի Ռոստովի մարզի Տագանրոգ քաղաքում։ Ճարտարապետն է Սերգեյ Իլյիչ Գուշչինը։ Շինարարությունը սկսվել է 1903 թվականին, եկեղեցին փակվել է 1931 թվականին։


== Պատմություն ==
XIX դարի երկրորդ կեսին սկսվեց Տագանրոգի հրվանդանի հյուսիսային մասի արդյունաբերական յուրացումը։ Դրան սկիզբ դրեց կաշվի գործարանի շինարարությունը։ Մինչև 1890-ական թվականների վերջը բելգիացիներն արդեն կառուցել էին մետաղագործական և կաթսայագործարանները։ Սկարամանգովկա, Կասպերովկա և Նովոսյոլովկա շրջանների բնակչությունը արագ աճում էր, և քաղաքի այդ հսկայական հատվածում չկար ոչ մի եկեղեցի, 1901 թվականին Եկատերինոսլավյան հոգևոր կոնսիստորիան արծարծեց այդ վայրում թեմական եկեղեցի կառուցելու հարցը։
Այդ գաղափարը հավանության արժանացավ նաև մոտակա գործարանների տերերի շրջանում։ Կայացած ընդհանուր ժողովում որոշվեց, որ տաճարը նվիրված է լինելու Հովհաննես Մկրտչին և գտնվելու է Սկարամանգովկա շրջանի կենտրոնում։ Սկարամանգովկա ավանն ավելի վաղ գոյացել էր 1902 թվականին մահացած հարուստ վաճառական և կաշվի գործարանի սեփականատեր, ազգությամբ հույն Իվան Ամվրոսիևիչ Սկարամանգայի նախկին կալվածքների տարածքում։
Եկեղեցին հիմնադրվել է 1903 թվականի մայիսի 14-ին Ամվրոսիևսկայա փողոցի և 2-րդ Կոժևեննի նրբանցքի խաչմերուկի մոտ։ Նախագծի հեղինակը տեղացի ճարտարապետ Ս. Ի. Գուշչինն էր։ Եկեղեցին կառուցվել է մեկ տարի անց։


== Սրբապատկերներ և սրբություններ ==
1911 թվականի նոյեմբերի 21-ին եկեղեցական թափորով Հովհաննես Մկրտիչ եկեղեցի է բերվել Պոչաևյան Աստվածամոր սրբապատկերների մեծ սրբապատկեր-ձեռագիրը։ Մինչ այդ այն գտնվում էր Կայարանի մատուռում՝ Տագանրոգի երկաթուղային կայարանի մոտ։


== Եկեղեցու հոգևորականություն ==
Նոր եկեղեցու գոյության առաջին տարիներին այնտեղ չի եղել սեփական հոգևորականություն։ Ժամերգությունները և ծեսերը կատարել են այլ եկեղեցիների քահանաներ։ 1907 թվականին նշանակվել է վանահայր` Միխայիլ Գնուտովսկին, որն ապրել է եկեղեցում և ծառայել այնտեղ մինչև Հոկտեմբերյան հեղափոխությունը։ Այստեղ ծառայել են նաև քահանա Պյոտր Կրավչենկոն և սարկավագ Կ. Պրոսվիրինը։ Եկեղեցու գոյության վերջին տարիներին հոգևոր հովիվ էր ավագ երեց Վ. Պ. Բերյոզկինը, քահանա` ավագ երեց Գ. Տ. Ֆոմինը, դպիր` Ա. Ի. Սախնովսկին։


== Տաճարի ոչնչացում ==
1929 թվականի սեպտեմբերի 25-ին կաշվի գործարանի բանվորների ժողովում որոշվեց դիմել իշխանություններին՝ խնդրելով «ազատվել խավարամտության օջախից»։ Մեկ ամսից քաղաքային խորհրդի նախագահությունը որոշեց փակել եկեղեցին, գույքը փոխանցել մոտակա կրոնական խմբերին, իսկ եկեղեցու շենքը հանձնել 2-րդ աստիճանի դպրոցին։
Հավատացյալները փորձեցին պաշտպանել իրենց տաճարը, պահպանելու խնդրանքով հավաքվեց մոտ 700 ստորագրություն, սակայն ապարդյուն։ 1931 թվականի նոյեմբերի 11-ին իշխանությունները որոշեցին. «Հովհաննես Մկրտիչ եկեղեցին փակել, տարածքն օգտագործել որպես ակումբ-կինո, եկեղեցական նախկին ունեցվածքն առգրավել»։


== Հղումներ ==
Храм во имя пророка Иоанна Предтечи на сайте drevo-info.ru


== Ծանոթագրություններ ==
Քրիստիան Լոֆթհուս

Քրիստիան Յենսեն Լոֆթհուս (Kristian Jenssøn Lofthus, մայիսի 15, 1750(1750-05-15), Ռիսեր, Aust-Agder, Նորվեգիա - հունիսի 13, 1797(1797-06-13), Աքերսհուս, Օսլո, Նորվեգիա), նշանավոր հողագործ Ռիսերից, Նորվեգիա։ 1786-87թթ․ եղել է Նորվեգիայում մեծ գյուղացիական ապստամբության առաջնորդ, որը հետագայում հայտնի է դարձել որպես  Lofthusreisingen.


== Կենսագրություն ==
Լոֆթհուսը ծնվել է Նորվեգիայի Էուստ-Ագդեր շրջանի Ռիսեր գյուղում։ Նրա մայրը այդտեղի ֆերմերային ընտանիքից էր և ամուսնացած չէր նրա հոր հետ, ով ունեցել է ավելի բարձր սոցիալական կարգավիճակ։ Կյանքի սկզբում եղել է հողագործ Լիլեսանդի հարևանությամբ դուրս գտնվող Վեստրե Մոլանդի Լոֆթհուս ֆերմայում։ Շուտով հետաքրքրություն է ցուցաբերում սղոցարանի գործի նկատմամբ և զբաղվում առաքմամբ ու առևտրով։ Որպես նավապետ ճամփորդում է Դանիա և Մեծ Բրիտանիա։ Ավելի ուշ, դատվելով առևտրային կանոնները խախտելու համար, նա դեմ է արտահայտվում իր կարծիքով խնդիրների հիմքում գտնվող սոցիալական տարբերություններին։ Շուտով դառնում է տեղական ֆերմերների առաջնորդ։
1786 թ․ հունիսին նա գրավոր բողոք է ներկայացնում արքայազն Ֆրեդերիկին, ով այդ ժամանակ հանդիսանում էր Դանիայի ռեգենտ։ Այդ ժամանակ Լոֆթհուսն ընտրվում է գյուղի կողմից որպես բանագնաց հասարակ մարդկանց բողոքների ցանկով։ Բողոքների մեծ մասը վերաբերում էին պաշտոնական ձեռնարկատիրությունից պահանջվող մեծ վճարներին։ Նա նաև բողոքում էր, որ պաշտոնյաները պահանջում են չափից բարձր հարկեր։ Ավելին, գյուղացիները ցանկանում էին չեղյալ համարել դանիական հացահատիկի մենաշնորհը և ստանալ փայտանյութի ազատ առևտուր։
Լոֆթհուսն արժանացել է արքայազնի ընդունելությանը երկու անգամ՝ 1786 թ․ հունիսին և հուլիսին, և, իր խոսքերով, ստացել է արքայական թույլտվություն վերադառնալու տուն բողոքներին փաստաթղթի տեսք տալու համար։ Ֆրեդերիկի ռեգենտության վաղ տարիներին, նա աջակցել է լիբերալ բարեփոխումներին, որոնցից շատերն ընդգրկում էին գյուղացիական միջոցներ։ Երբ Լոֆթհուսը վերադարձավ Ռիսեր, նա հայտարարեց, որ իր պահանջները բավարարվել են։ Նա կրկնեց սա մի քանի անգամ, ամեն անգամ բողոքագրերի տակ հավաքելով ավելի ու ավելի ստորագրություններ։ Երբ նրան ձերբակալելու փորձը ձախողվեց, զինված գյուղացիներն ապստամբեցին 1786 թ․ հոկտեմբերի 2-ին, ստիպելով տեղական պաշտոնյաներին Լոֆթհուսին շնորհել անձեռնմխելիություն։
Դրան հետևեցին փոխադարձ սպառնալիքներ և զինված հակամարտություն, տեղայնացված զինված ապստամբություններ, պաշտոնական հետաքննություններ (որոնք հաստատեցին Լոֆթհուսի բողոքների որոշ մասը) և ի վերջո Լոֆթհուսի ձերբակալությունը 1787 թ․ մարտին։ 1792 թ․ Լոֆթհուսը դատապարտվում է ցմահ ազատազրկման։ Նա մահանում է Քրիստիանիայի Ակերշուս ամրոցում՝ տաս տարվա անազատությունից հետո։


== Ժառանգություն ==
Լոֆթհուսը դարձավ ոգեշնչում անկախության ազգային պայքարի համար, որը բերեց 1814 թ․ Նորվեգիայի դեպքերին։ Այդ ժամանակ Նորվեգիայի ձախ շարժումը նրան համարեց որպես նորվեգական հարցի մարտիրոս։ 1914 թ․ Լոֆթհուսին նվիրված հուշաքար բացվեց Վեստրե Մոլանդի իր ֆերմայում։ 2002 թվականին նորվեգական քանդակագործ Գունն Հարբիցի կողմից ստեղծված հուշարձանը բացվեց Լիլեսանդի նավահանգստում։
Մեթեն

Մեթեն (գերմ.՝ Metten), կոմունա Գերմանիայում՝ Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 4377 մարդ է (2010 թվականի դեկտեմբերի 31–ի տվյալներով)։ Զբաղեցնում է 11,91 կմ² տարածք։ Պաշտոնական կոդ՝ 09 2 71 132։
Կոմունան ստորաբաժանվում է 19 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Ազատ (Ելիզավետպոլի գավառ)

Ազատ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 550 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մանդելա (Լացիո)

Մանդելա (իտալերեն՝ Mandela), կոմունա Իտալիայում, Լացիո մարզի Հռոմ գավառում։
Բնակչությունը կազմում է 916 մարդ (ըստ 2008 թվականի տվյալների), բնակչության խտությունը կազմում է 69 մարդ/կմ²։ Տարածքը 13 կմ² է։ Փոստային ինդեքսը 20, հեռախոսային կոդը 0774։
Քաղաքի հովանավոր է համարվում Սուրբ San Rocco-ն։


== Ժողովրդագրություն ==


== Համայնքի վարչակազմը ==
Հեռախոս. 0774 492003


== Արտաքին հղումներ ==
Միջազգային վիճակագրական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆուտբոլի Անգլիայի գավաթ 1905-06

Ֆուտբոլի Անգլիայի գավաթ 1905-06 (անգլ.՝ 1905-06 FA Cup), Ֆուտբոլի Անգլիայի գավաթի 35-րդ խաղարկությունն է, որում հաղթեց «Էվերթոն» ֆուտբոլային ակումբը։


== Եզրափակիչ ==
Սի Էմ Փանք

Ֆիլիպ Ջեք Բրուքս (անգլ.՝ Phillip Jack Brooks, հոկտեմբերի 26, 1978(1978-10-26), Չիկագո), առավել հայտնի Սի Էմ Փանք (CM Punk) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր), դերասան, սպորտային մեկնաբան և նախկին խառնամարտիկ (MMA)։ Հանդես է գալիս «All Elite Wrestling» (AEW) կազմակերպությունում
Պրոֆեսիոնալ ​​ռեստլինգում Փանքը աշխարհի չեմպիոն եղել է յոթ անգամ՝ արժանանալով ROH աշխարհի չեմպիոնական տիտղոսին մեկ անգամ, ECW ծանրքաշային տիտղոսին մեկ անգամ, WWE չեմպիոնական տիտղոսին երկու անգամ և աշխարհի ծանրքաշային տիտղոսին՝ երեք անգամ՝ համարվելով երկրորդ ռեստլերը պատմության մեջ (Քեյնից հետո), ով նվաճել է կազմակերպության բոլոր ծանրքաշային տիտղոսները։ Ծանրքաշային տիտղոսներից զատ, մեկական անգամ նվաճել է WWE աշխարհի թիմային (Քոֆի Քինգստոնի հետ) և WWE միջմայրցամաքային չեմպիոնական տիտղոսները։ 2008 և 2009 թվականներին հաղթել է «Փողը բանկում» (Money in the Bank) կոչվող մրցույթը։
Մասնագիտական նորամուտը Բրուքսն սկսել է «Ring of Honor» (ROH) կազմակերպությունում, որտեղ նվաճել է բազմաթիվ չեմպիոնական տիտղոսներ, ինչպես նաև եղել է կազմակերպությանը պատկանող ռեստլինգ-դպրոցի գլխավոր մարզիչը։ 2005 թվականին պայմանագիր է քնքել «WWE»-ի հետ։
Մասնագիտական ողջ կարիերայի ընթացքում Փանքն հետևողականորեն օգտագործել է «Սթրեյթ էդջ» (անգլ.՝ Straight Edge, բառացի՝ ուղիղ եզր) ռինգային գիմիկը (կերպար), ինչը ծխախոտի, ալկոհոլի և/կամ թմրանյութերի օգտագործումը բացառող ենթամշակութային ապրելակերպ է։ Բրուքսը երդևյալ «սթրեյթ էդջ» է նաև իրական կյանքում։
Պրոֆեսիոնալ ըմբշամարտիկի կարիերայից հեռանալուց հետո Փանքը մարզական պայմանագիր է կնքում «Ultimate Fighting Championship» (UFC) խառնամարտի առաջնության հետ՝ նորամուտը կատարելով «UFC 203» մրցույթում։


== Աղբյուրներ ==


== Արտաքին հղումներ ==
Պաշտոնական կայք(անգլ.)
Էջը WWE.com կայքում(անգլ.)
Սմբուկ

Սմբուկ, բադրիջան կամ մանծակ (լատ.՝ Solanum melongena), մորմազգիների ընտանիքի միամյա և բազմամյա բույս, որը բավականին մեծ տեղ է զբաղեցնում սննդի և պահածոների արդյունաբերությունում։ Հայաստանում տարածված է մշակության մեջ։


== Անվանում ==
Սմբուկը երբեմն անվանում են «հայկական վարունգ» (չշփոթել հայկական վարունգի՝ սեխի տեսակի հետ)։ Հայտնի ճանապարհորդ Ա. Բ. Կլոտ-Բեյը, Եգիպտոսով ճանապարհորդելիս նկարագրելով բանջարանոցային բույսերը, նշում է, որ այդ երկրում առանձնացնում են հայկական վարունգի երկու տեսակ. սպիտակ (Բիդինջան աբադ) և մանուշակագույն (Բիդինջան էսուետ).


== Կենսաբանական նկարագիր ==

Ցողունը կանգուն է, ճյուղավորվող, թավոտ, բարձրությունը՝ 70–180 սմ։ Տերևները խոշոր են, պարզ, հերթադիր, կոթունավոր, թավոտ, ձվաձևից մինչև լայն նշտարաձև։ Ծաղիկները մանուշակագույն են՝ մեկական կամ ողկույզներով։
Պտուղը կլորավուն, տանձաձև, գլանաձև, մանգաղաձև, բացից մինչև մուգ մանուշակագույն հատապտուղ է (զանգվածը՝ 40–100 գ)։ Սննդի մեջ պտուղներն օգտագործվում են տեխնիկական հասունացման փուլում։
Մերձարևադարձային և բարեխառն գոտիներում մշակում են սածիլներով՝ որպես միամյա բույս։ Սերմերը ջերմատներում և ջերմոցներում ցանում են դաշտ տեղափոխելուց 45-60 օր առաջ։


== Քիմիական կազմ ==
Սմբուկի պտուղների չոր նյութը կազմում է 7-12%, իսկ շաքարը՝ 3-4%։ Բացի այդ, սմբուկի պտուղները պարունակում են 0,034% ֆոսֆոր, 0,001% երկաթ և 0,01% կիր, որոնք շատ անհրաժեշտ են մարդու օրգանիզմի համար։ Սմբուկը վիտամիններով առանձնապես հարուստ չէ, թեև պարունակում է որոշ քանակությամբ B2, PP և C վիտամիններ։
Պտուղը պարունակում է չոր նյութեր, շաքարներ, սպիտակուցներ, ճարպեր, վիտամիններ, կալցիումի, ֆոսֆորի, երկաթի և այլ աղեր։ Սմբուկը ջերմա- և խոնավասեր է, սննդանյութերի նկատմամբ՝ պահանջկոտ։


== Նշանակություն և կիրառում ==
Սմբուկից պատրաստում են բազմազան ճաշեր։ Սմբուկի պտուղներից հրուշակեղենի արդյունաբերությունում պատրաստում են բարձրորակ մուրաբաներ և ցուկատներ։
Հայկական խոհանոցում սմբուկով ուտեստները չունեն հատուկ անուններ, սակայն շատ նման են իրենց պատրաստման եղանակով հայտնի ռատատույ ֆրանսիական և այլ երկրների կերակրատեսակների հետ։


== Տարածում ==
Վայրի սմբուկն աճում է Հարավարևելյան Ասիայում (Հնդկաստան, Մյանմա)։ Մշակվում է Եվրոպայում, Ասիայում, Հյուսիսային Աֆրիկայում, Հյուսիսային և Կենտրոնական Ամերիկայում։
Հայաստանում սմբուկի մշակությունը լայնորեն տարածված է։ Մշակում են առավելապես Արարատյան դաշտում, նախալեռնային գոտում։


== Վիճակագրություն ==


== Սորտեր ==

		
		
		
		


== Ծանոթագրություններ ==


== Արտաքին հղումներ ==

Սմբուկ․ օգտակար հատկությունները, կալորիականությունն ու հակացուցումները
սմբուկով և լոլիկով ուտեստ Archived 2021-10-03 at the Wayback Machine.
Հելենա Յուսեֆսոն

Հելենա Յուսեֆսոն (անգլերեն՝ Helena Josefsson, մարտի 23, 1978(1978-03-23), Torslunda parish, Mörbylånga Municipality, Կալմար, Շվեդիա), շվեդ երգչուհի և երգահան, ով հանդիսանում է Sandy Mouche խմբի վոկալիստ։
Հելենան իր սոլո կարիերայի ընթացքում թողարկել է 2 ստուդիական ձայնասկավառակ։


== Սկավառակագրություն ==


=== Ստուդիական ալբոմներ ===
«Dynamo» (2007)
«Kyss mej» (2011)


== Ծանոթագրություններ ==


== Արտաքին հղումներ ==
Երգչուհու պաշտոնական կայքը
Սիրելի Ջիվան, ընկերդ իմ հոգու...

«Սիրելի Ջիվան, ընկերդ իմ հոգու...», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի մայիսի 1-ին։
1890 թվականին՝ այդ օրը «Բանաստեղությունների» առաջին հատորը Թումանյանը նվիրել է Ջիվանուն՝ «Յուր սիրելի երգիչ աշըղ Ջիվանուն նվեր Հովհաննես Թումանյանից» ընծայականով և 4-րդ ազատ էջում գրել այս ոտանավորը։
Գիրքը պահվում է ՀՀ ԳԱԱ ֆունդամենտալ գրադարանի Գ․ Լևոնյանի անհատական ֆոնդում։
Ոտանավորի լուսապատճենը պահվում է Թումանյանի ընտանեկան արխիվում։
Առաջին անգամ տպագրվել է  Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 448)։
Տպագրվել է ինքնագրից։


== Ծանոթագրություններ ==
Մ.թ.ա. 612


== Դեպքեր ==
Ք.ա. 612 թ. դաշնակից զորքերը (Մարաստան, Բաբելոն, Հայաստան) գրավեցին Ասորեստանի մայրաքաղաք Նինվեն։
Ք.ա. 612 թ. Պարույր Հայկազունին հռչակվեց Հայաստանի արքա։ 

                                                                  Ք.ա. 612 թ. Նաբուգոդոնոսոր XII-ը դարձավ Բաբելոնիայի արքա, իսկ Բաբելոնը անկախացավ։


== Ծնունդներ ==


== Մահեր ==
Չերվոնի Պոդոլ (գյուղ, Բերեզանկայի շրջան)

Անվան այլ կիրառումների համար տե՛ս՝ Չերվոնի ՊոդոլՉերվոնի Պոդոլ (ուկրաիներեն՝ Червоний Поділ), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Չերվոնի Պոդոլ գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոպիշովո

Պոպիշովո (ռուս.՝ Попышóво), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիբոյեդովի փողոց (Յալթա)

Անվան այլ կիրառումների համար տե՛ս՝ Գրիբոյեդովի փողոց (այլ կիրառումներ)Գրիբոյեդովի փողոց (ռուս.՝ Улица Грибоедова), փողոց Ղրիմի Յալթա քաղաքում։ Անվանվել է ռուս դրամատուրգ, բանաստեղծ, դիվանագետ Ալեքսանդր Սերգեևիչ Գրիբոյեդովի (1795-1829) պատվին։ Սկիզբ է առնում Բլյուխերի փողոցից և ավարտվում Բիրյուկովի փողոցի հետ հատումով։ Երկարությունը 440 մետր է։


== Նկարագրություն ==
Յալթա քաղաքի Գրիբոյեդովի փողոցը սկսվում է Բլյուխերի փողոցից, հատում Ուկրաինական փողոցը և ավարտվում Բիրյուկովի փողոցի հետ հատումով։ Փողոցում կա համարակալված 39 շինություն։ Կարճ փողոց է. երկարությունն ընդամենը 440 մետր է։
Գրիբոյեդովի փողոցի փոստային դասիչն է՝ 298604։
Փողոցն անվանվել է ռուս դրամատուրգ, բանաստեղծ, դիվանագետ, «Խելքից պատուհաս» կատակերգության հեղինակ Ալեքսանդր Սերգեևիչ Գրիբոյեդովի (1795-1829) պատվին։ «Խելքից պատուհաս» չափածո կատակերգությունը ռուսական թատերգության ու պոեզիայի գագաթներից է համարվում։ Գրված լինելով աֆորիստիկ ոճով՝ ժողովրդականացված տասնյակ մեջբերումների տեսքով այն տարածվել է երկրով մեկ։ «Խելքից պատուհաս» կատակերգությունն առաջին անգամ բեմադրվել է Երևանում՝ քաղաքը պարսիկներից 1828 թվականին ազատագրած ռուսական զորքի սպաների ուժերով։ 1829 թվականի հունվարի 30-ին Գրիբոյեդովը, դեսպանատան 37 այլ աշխատակիցների հետ, մոլեռանդ մուսուլմանների խառնամբոխի ձեռքով գազնաբար սպանվել է Թեհրանում։


== Ծանոթագրություններ ==


== Աղբյուրներ ==
Улица Грибоедова в Ялте
Подробная карта улица Грибоедова, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, улица Грибоедова Archived 2019-04-18 at the Wayback Machine.
(4401) Ադիտի

(4401) Ադիտի (անգլ.՝ Aditi), աստերոիդ ամուրի ընտանիքում։ Հայտնաբերվել է 1985 թվականի հոկտեմբերի 14-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,581241 ա. մ., առավելագույնը մոտենում է 1,1233 ա. մ. հեռավորության վրա և հեռանում 4,0392 ա. մ., իսկ Երկրի ուղեծրին Ադիտի աստերոիդը նվազագույնը մոտենում է 0,3302 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1514,75 երկրային օրվա ընթացքում, իր ուղեծրով շարժվելով միջինում 0,237663 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4401) Ադիտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6675) Սիսլի

(6675) Սիսլի (անգլ.՝ Sisley), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,082251 ա. մ., առավելագույնը մոտենում է 2,5376 ա. մ. հեռավորության վրա և հեռանում 3,6269 ա. մ.։ Արեգակի շուրջ մեկ ամբողջական պտույտ է կատարում 1976,52 երկրային օրվա ընթացքում, իր ուղեծրով շարժվելով միջինում 0,182139 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6675) Սիսլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շելկանովո (այլ կիրառումներ)

Շելկանովո, կարող է վերաբերել՝

Շելկանովո - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Շելկանովո - գյուղ Ռուսաստանի Բաշկորտոստան հանրապետության Բիրսկի շրջանի կազմում։
Հայկուշ Բաղդատյան

Հայկուշ Բախշիի Բաղդատյան (մայիսի 28, 1928(1928-05-28), Ստեփանակերտ, Ադրբեջանական ԽՍՀ, ԱԽՖՍՀ, ԽՍՀՄ - 1975, Երևան, Հայկական ԽՍՀ, ԽՍՀՄ), հայ հոգեբույժ, բժշկագիտության թեկնածու։


== Կենսագրություն ==
1945-1950 թվականներին սովորել է Երևանի բժշկական ինստիտուտի բուժական-կանխարգելողական ֆակուլտետում։ Այնուհետև սովորել է ասպիրանտուրայում։ 1950-1952 թվականներին սովորել է Երևանի մարքսիզմ-լենինիզմի երեկոյան համալսարանում։ 1963 թվականին դատական հոգեբուժության գծով վերապատրաստվել է Մոսկվայի բժիշկների կատարելագործման կենտրոնական ինստիտուտում։ 1966 թվականին պաշտպանել է թեկնածուական թեզ՝ «ՀԽՍՀ-ում էպիլեպսիայի տարածվածության հարցի մասին» թեմայով։ 1967 թվականին ստացել է բժշկագիտության թեկնածուի գիտական աստիճան։ Աշխատել է Երևանի քաղաքային հոգեբուժական դիսպանսերում՝ որպես հոգեբույժ։ Աշխատանքներին զուգահեռ դասավանդել է Երևանի բժիշկների կատարելագործման ինստիտուտի հոգեբուժության ամբիոնում։ Եղել է ԵրՔԴՀ-ի կուսակցական կոմիտեի քարտուղարը։


== Պարգևներ ==
«1973 թվականի սոցիալիստական մրցության հաղթող» շքանշան
«Անձնվեր աշխատանքի համար, ի նշանավորումն Վ. Ի. Լենինի ծննդյան 100-ամյակի» մեդալ


== Աշխատություններ ==
ՀԽՍՀ-ում էպիլեպսիայի տարածվածության հարցի շուրջ, (Հոգենյարդաբուժական հիմնարկների նյութերի կլինիկա-վիճակագրական տվյալները), թեկնածուական թեզի ավտոռեֆերատ, Եր., 1966, 24 էջ։
Էպիլեպտիկ հիվանդության զանազան կլինիկական ձևերի և սիմպտոմատիկ ցնցումային վիճակների կլինիկա-վիճակագրական գնահատականը։ Խորհրդային իշխանության հաստատման 50-ամյակին նվիրված Անդրկովկասի հոգեբույժների գիտական կոնֆերանսի նյութերը, Եր., 1967։


== Ծանոթագրություններ ==
Սոմա (կենսաբանություն)

Անվան այլ կիրառումների համար տե՛ս՝ Սոմա (այլ կիրառումներ)
Սոմա (հունարեն՝ σῶμα - մարմին), կենդանիների և բույսերի բջիջների (բացառությամբ՝ սեռականի) ընդհանուր անվանումը։ Տերմինն առաջարկել է գերմանացի կենդանաբան Վայսմանը, նշելու համար օրգանիզմի մարմինը, ի հակադրություն սեռական բջիջների միջոցով սերնդեսերունդ հաղորդվող սաղմնային պլազմայի (ժառանգական նյութի)։ Ըստ Վայսմանի՝ Սոման չի կարող ազդել սաղմնային պլազմայի վրա։ Այստեղից հետևում է, որ օրգանիզմի անհատական զարգացման ընթացքում ձեռք բերած հատկությունները սկզբունքորեն անհնար է ժառանգել։
(3742) Սանշայն

(3742) Սանշայն (անգլ.՝ Sunshine), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,559391 ա. մ., առավելագույնը մոտենում է 2,2378 ա. մ. հեռավորության վրա և հեռանում 2,881 ա. մ.։ Արեգակի շուրջ մեկ ամբողջական պտույտ է կատարում 1495,56 երկրային օրվա ընթացքում, իր ուղեծրով շարժվելով միջինում 0,240713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3742) Սանշայն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրպակ

Կրպակ, փոքր խանութ կամ խանութ֊արհեստանոց՝ մանրավաճառքի համար։ Պատկանում է ճարտարապետական փոքր ձևերին։

Կրպակները կառուցվում են բաց երկնքի տակ կամ մեծ հասարակական շենքերի ներսում (թատերական ճեմասրահում, կայարանում, ցուցահանդեսներում և այլն)։ Անիի նվիրատվական արձանագրություններում կրպակ բառը հանդիպում է կուղպակ ձևով, դրանք վաճառատներում, առևտրական շարքերում, խանապարներում կցաշար կամ առանձին կանգնած թաղածածկ փոքր կառույցներ էին կամ նշված շենքերի բաղկացուցիչ մասը։
Վիպոլզովա Սլոբոդկա

Վիպոլզովա Սլոբոդկա (ռուս.՝ Выползова слободка), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրվականներով առանձնատունը

Ուրվականներով առանձնատունը (անգլ.՝ The Haunted Mansion), ամերիկյան կինոկատակերգություն՝ 2003 թվականի։ Նկարահանվել է Ուոլթ Դիսնեյ կինոըկերության կողմից։ Անվանումը ունի 2 տարբերակ՝ «Ուրվականներով տունը» կամ «Կատակներով տունը»։


== Սյուժե ==
Էվերս ամուսինները շատ զբաղված են։ Նրանք առաջնորդվում են «աշխատանքն ամեն ինչից առաջ է» սկզբունքով։ Բացառություն չէ նաև նրանց ամուսնության տարելիցը։ Այդ օրը նրանք պետք է ուսումնասիրեն մի հին կալվածք։ Նրանք որոշում են գնալ այնտեղ՝ երեխաների հետ միասին։ Անձրևը ջրով է ծածկում ճանապարհը և նրանք պարտավոր են լինում քնել այդ կալվածքի տարօրինակ տիրոջ՝ պարոն Գրեյսիի տանը։ Ընտանիքը հանդիպում է տարօրինակությունների՝ կախարդական խոսող գնդերի, ուրվականների և գաղտնի ուղիների։ Բացի դրանից պարոն Գրեյսին համարում է, որ օրիորդ Էվերսը նրա մահացած հարսն է՝ 19-րդ դարից։ Նա և իր ծառաները պատրաստ են անել ամեն ինչ Էլիզաբեթին ետ բերելու համար։ Իսկ մի քանի հոգիներ որոշում են օգնել Էվերսներին...


== Դերերում ==
Էդի Մերֆի- Ջիմ Էվերս
Տերենս Ստեմպ- Ռեմսլի (տան ծառայապետ)
Նատանիել Պարկեր- Պարոն Գրեյսի (տան տեր)
Մարշա Թոմասոն- Սառա Էվերս
Ջենիֆեր Թիլլի- Տիկին Լեոտա (կախարդական գնդի մեջի աղջիկ)
Ուոլլես Շոուն- Էզրա (ուրվական, Էմմայի ամուսին)
Դինա Սպայբի- Էմմա (ուրվական)
Մարկ Ջոն Ջեֆրիս- Մայքլ Էվերս (Էվերսների որդի)
Էրի Դեվիս- Մեգան (Էվերսների դուստր)
Մարտին Քլեբբա- ուրվական


== Հետաքրքիր փաստեր ==
Համաշխարհային վարձույթի ֆիլմը դուրս է եկել 2003 թվականի նոյեմբերի 26-ին։
Ֆիլմը, ինչպես «Կարիբյան ծովի ծովահենները», նկարվել է Դիսնեյլենդի ատրակցիոնի հիման վրա։ Բայց ֆիլմերի պատմությունները տարբերվում են։
Ֆիլմի վերջում, երբ մեքենայով գնում են, «երգող կիսարձանները» երգում են When the Saints Go Marching In ամերիկյան ազգային երգը։


== Տես նաև ==
Ուրվականներով առանձնատունը (ֆիլմ, 1987, Իտալիա)


== Ծանոթագրություններ ==
Միխայլովկա (Վերխնեսվեչնիկովսկի գյուղական համայնք)

Անվան այլ կիրառումների համար տե՛ս՝ Միխայլովկա (այլ կիրառումներ)Միխայլովկա (ռուս.՝ Михайловка), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Բլեչեպսին

Բլեչեպսին (ռուս.՝ Блечепсин, ադըղե.՝ Блащэпсынэ), աուլ Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 3067 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոյ

Անվան այլ կիրառումների համար տե՛ս՝ Ջոյ (այլ կիրառումներ)Ջոյ  (իտալերեն՝ Gioi), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 1465 մարդ, բնակչության խտությունը կազմում է 52 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 84056 , հեռախոսային կոդ՝ 0974։


== Ժողովրդագրություն ==
Բնական աճ


== Կոմունային վարչակազմ ==
Հեռախոս՝ 0974 991026
Էլեկտրոնային փոստ՝ info@comune.gioi.sa.it
Պաշտոնական կայք ՝ http://www.comunegioi.it Archived 2007-04-07 at the Wayback Machine.


== Արտաքին հղումներ ==
http://www.comunegioi.it Archived 2007-04-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շչերբինինո (գյուղ, Դորոգոբուժսկի շրջան)

Շչերբինինո (ռուս.՝ Щербинино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրախտիկի պատմության և մշակույթի անշարժ հուշարձանների ցանկ (Հադրութի շրջան)

Անվան այլ կիրառումների համար տե՛ս՝ Դրախտիկի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետության Հադրութի շրջանի Դրախտիկ գյուղի պատմության և մշակույթի հուշարձանների ցանկը։ Ցանկում ներառված է ընդամենը 17 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Սուրբ Սարգիս մատուռ (Շահապոնք)

Անվան այլ կիրառումների համար տե՛ս՝ Սուրբ Սարգիս մատուռ (այլ կիրառումներ)Սուրբ Սարգիս մատուռ, Հայ առաքելական եկեղեցու վանքային համալիր պատմական Մեծ Հայքի Ճահուկ գավառում, ներկայիս Ադրբեջանական Հանրապետության Շահբուզի շրջանի Շահապոնք 1-5 կմ հյուսիս-արևմուտք։
Հորինվածքը միանավ է, փայտածածկ դահլիճով։ Կառուցված է կիսամշակ քարից։ Վերանորոգվել է 17-րդ դարում։ Մուտքը արևմուտքից է։ Աբսիդը ուղղանկյուն է։ Շրջակայքում կան 17-րդ դարի մի քանի փոքրիկ խաչքարեր։ 1980-ականների դրությամբ գտնվում էր ավերված վիճակում։


== Ծանոթագրություններ ==
Մոլորակների օղակներ

Մոլորակների օղակներ, հարթ օղակաձև համակենտրոն գոյացությունների համակարգ կազմված փոշուց և սառույցից, որը պտտվում է մոլորակի շուրջ, նրա հասարակածային հարթությունում։ Օղակներ են հայտնաբերվել է արեգակնային համակարգի բոլոր գազային հսկաների մոտ։ Սատուրնի, Յուպիտերի, Ուրանի և Նեպտունի մոտ, ինչպես նաև հնարավոր է Սատուրնի արբանյակ Ռեայի մոտ։
Չի բացառվում նաև, որ կարճաժամկետ (աստղագիտական մասշտաբներով) օղակներ են եղել նաև այլ մոլորակների մոտ, այդ թվում նաև Երկրի մոտ։


== Պատմություն ==
Սատուրնի օղակների համակարգը հայտնաբերվել է XVII դարում։ Ամենայն հավանականությամբ առաջինը այն ուսումնասիրել է Գալիլեո Գալիլեյը 1610 թվականին, սակայն օպտիկայի չափազանց ցածր որակի պատճառով, նա տեսել է ոչ թե օղակներ, այլ միայն «հավելումներ» Սատուրնի երկու կողմերում։
1655 թվականին Քրիստիան Հյուգենսը, օգտագործելով ավելի զարգացած քան Գալիլեյինն էր աստղադիտակ, առաջինը տեսավ Սատուրնի օղակը և գրեց՝ «Օղակով է շրջապատված նեղ, տափակ, ոչ մի տեղ չհատվող, խավարածրին թեքված»։
Ավելին քան 300 տարի Սատուրնը համարվում էր միակը մոլորակներից, որը ուներ օղակների համակարգ։ Միայն 1977 թվականին, Ուրանի կողմից աստղի ծածկման դիտարկման ժամանակ, մոլորակի մոտ հայտնաբերվեցին օղակներ։ Յուպիտերի թույլ և բարակ օղակները հայտնաբերվեցին 1979 թվականին «Վոյաջեր-1» ԱՄԿ-ի միջոցով։ 10 տարի անց, 1989 թվականին, «Վոյաջեր-2»-ը հայտնաբերեց Նեպտունի օղակները։
Օղակների համակարգ կարող է ունենալ նաև Սատուրնի արբանյակ Ռեան։ 2005 նոյեմբերին և 2007 օգոստոսին «Կասինի-Հյուգենս» ԱՄԿ-ի հաղորդած տվյալները ցույց տվեցին, որ Ռեայի «շողքի» մեջ մտնելիս, Սատուրնից գրանցվող էլեկտրոնների հոսքը մի քանի անգամ անկանոն փոքրանում էր, որը կարող է վկայել Ռեայի մոտ երեք օղակների գոյության մասին։


== Ծանոթագրություններ ==


== Գրականություն ==
Նիկոլայ Գորկավիյ, Ա. Մ. Ֆրիդման։ (1990)։ «Մոլորակային օղակների ֆիզիկան» 160։ Ֆիզիկական գիտությունների հաջողությունները   (ռուս.)
Խոլշևնիկով Կոնստանտին։ «Ինչու երկնային խմբի մոլորակների մոտ չկան օղակներ»։ Սորոսի ամսագիր։ Արխիվացված օրիգինալից 2011 թ․ օգոստոսի 23-ին։ Վերցված է 2010 թ․ դեկտեմբերի 29–ին  (ռուս.)


== Տես նաև ==
Յուպիտերի օղակներ
Սատուրնի օղակներ
Ուրանի օղակներ
Նեպտունի օղակներ
Դիմգոստնի

Դիմգոստնի, գյուղ Արևմտյան Հայաստանում, Վանի վիլայեթի Խոշաբի գավառակում։ Գտնվում էր Ոստան գյուղաքաղաքից 30 կմ հարավ-արևելք. Խոշաբ գետի ձախակողմյան մի վտակի հովտում, տեղական բանուկ ճանապարհի վրա;


== Բնակչություն ==
XX դարի սկզբին ուներ 40 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հրաշքների գիրք (արաբական ձեռագիր)

Քիթաբ ալ-Բուլհան (արաբ․՝ كتاب البلهان‎‎, ռուս.՝ Книга Чудес) 14-15-րդ դարերի արաբական ձեռագիր մատյան։ Գրքում կան բաժիններ աստղագիտության, աստղաբանության և ճակատագրի մասին։


== Պատկերասրահ ==

		
		
		
		
		


== Ծանոթագրություններ ==


== Աղբյուրներ ==
Carboni, Stefano (2007), Venice and the Islamic world, Yale University Press, ISBN 9780300124309, https://books.google.com/books?id=10Rrl29pBMYC
Հյուսիսային մարզ (Իսրայել)

Անվան այլ կիրառումների համար տե՛ս՝ Հյուսիսային մարզ (այլ կիրառումներ)Հյուսիսային մարզ (եբրայերեն՝ מחוז הצפון‎),  Իսրայելի վեց վարչական մարզերից մեկը։


== Ծանոթագրություններ ==
Օրատովի շրջան

Օրատովի շրջան (ուկրաիներեն՝ Оратівський район), շրջան Ուկրաինայի Վիննիցայի մարզում։
Ստեղծվել է 1923 թվականին։ Վարչական կենտրոնը՝ Օրատով։


== Աշխարհագրություն ==
Շրջանի տարածքի մակերեսը կազմում է 870 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 27314 մարդ։ Բնակչության խտությունը կազմում էր 31,4 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Էլբայ Ղասիմզադե

Էլբայ Էնվեր օղլի Ղասիմզադե (ադրբ.՝ Elbay Ənvər oğlu Qasımzadə, դեկտեմբերի 26, 1948(1948-12-26), Բաքու, Ադրբեջանական ԽՍՀ, ԽՍՀՄ), ադրբեջանցի ճարտարապետ, Ադրբեջանական ԽՍՀ վաստակավոր ճարտարապետ (1990 թվական), Ադրբեջանի ճարտարապետների միության նախագահ (2012 թվականի նոյեմբերի 6-ից)։


== Կենսագրություն ==
Էլբայ Ղասիմզադեն ծնվել է 1948 թվականի դեկտեմբերի 26-ին Բաքվում։ 1971 թվականին ավարտել է Ադրբեջանի Պոլիտեխնիկական ինստիտուտի ճարտարապետական ֆակուլտետը։ 1976 թվականին ավարտել է Ադրբեջանի գիտությունների ակադեմիայի Ճարտարապետության և արվեստի ինստիտուտի ասպիրանտուրան։ 1975-1989 թվականներին աշխատել է Շինարարության դիզայնի ինստիտուտում։ 1989-2001 թվականներին եղել է Բաքվի գլխավոր ճարտարապետը։
Էլբայ Ղասիմզադեն Ադրբեջանի ճարտարապետության և շինարարության համալսարանի ճարտարապետության ֆակուլտետի պրոֆեսորն է։ 1998 թվականին հիմնադրել է «El&En» ճարտարապետական ընկերությունը և ներկայումս այս ընկերության տնօրենն է։ Նա հեղինակ է ավելի քան 150 նախագծերի, ավելի քան 80 հոդվածների և 8 գրքերի։ Էլբայ Ղասիմզադեն Արևելյան երկրների Ճարտարապետության միջազգային ակադեմիայի փոխնախագահն է։ Հանդիսանում է Ճարտարապետության միջազգային ակադեմիայի (ՅՈՒՆԵՍԿՕ) և Ճարտարապետների միջազգային միության պրոֆեսորը։


== Ծանոթագրություններ ==
Խոպանի տեսություն

Խոպանի տեսություն, հայկական կատակերգական-դրամատիկ հեռուստասերիալ։ Սերիալի պրեմիերան կայացել Է 2015 թվականի ապրիլի 11-ին` Շանթ հեռուստաալիքով։ Սերիալի նկարահանումները տեղի են ունեցել Երևանում (Հայաստան)։


== Դերասանական կազմ և կերպարներ ==
Հայկ Պետրոսյանը Ռուբիկի դերում (Եթերաշրջաններ 1– 2) միայնակ տղա, Աշայի եղբայրը, Մարիետայի տղան
Անի Մալյանը Սյուզիի դերում (Եթերաշրջաններ 1- 2) Թինայի քույրը, Աննայի դուստրը
Անահիտ Կիրակոսյանը Հայարփիի դերում (Եթերաշրջաններ 1- 2) Ազգականը գյուղից, ով եկել է Երևան` սովորելու նպատակով
Անաիս Սարդարյանը Թինայի դերում (Եթերաշրջաններ 1- 2) Աննայի դուստրը, Սյուզիի քույրը
Հակոբ Քիշմիրյանը Աշոտի դերում (1-ին եթերաշրջանի երկորդ մաս) Աշայի ամուսինը
Մանանա Գևորգյանը Աշայի  դերում (Եթերաշրջաններ 1- 2) Աշոտի կինը, Ռուբիկի քույրը և Մարիետայի դուստրը
Արշալույս Ավետիսյանը Եվայի դերում (Եթերաշրջաններ 1- 2) Ռուբիկի, Սյուզիի, Թինայի և Աշայի տատիկը, Սաքոյի և Սուրոյի մայրիկը
Զառա Սահակյանը Մարիետայի դերում "Սիրուն Մարետա" (եթերաշրջաններ 1- 2) Ռուբիկի և Աշայի մայրիկը, Սաքոյի կինը
Անի Պետրոսյանը Աննայի դերում (Եթերաշրջաններ 1- 2) Թինայի և Սյուզիի մայրը, Սուրոյի կինը
Անդրանիկ Հարությունյան Սուրոյի դերում (2-րդ եթերաշրջան) Թինայի և Սյուզիի հայրը, Աննայի ամուսինը, Եվայի որդին
Իվետա Էդիգարյանը Ստելլայի դերում (2-րդ եթերաշրջան) Հարևանուհի
Քսենյա Էնյուտինան Յուլյայի դերում(1-ին եթերաշրջանի առաջին մաս) Սաքոյի նախկին ռուսախոս կինը
Սաքո (Եթերաշրջաններ 1-2, Միայն ձայնը) Մարիետայի ամուսինը, Ռուբիկի և Աշայի հայրը, Եվայի որդին
-Լեոնիդի դեր(Եթերաշրջաններ 1- 2) Եվայի սերը
- Մայքլ դեր (Եթերաշրջաններ 1- 2, հյուր) Հայարփիի եղբայրը


== Ծանոթագրություններ ==


== Արտաքին հղումներ ==
http://www.shanttv.com/am/serials/xopani-tesutyun Խոպանի տեսություն. պաշտոնական կայք
Խոպանի տեսությունը Արմսերիալում
Խոպանի տեսությունը ArmFilm-ում
Խոպանի տեսությունը Կարգին Հայեր էջում
Flying Wild Hog

Flying Wild Hog, լեհական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 2009 թվականի ապրիլին, Թոմեկ Բարանի, Միխալ Շուստակի և Կլաուդիշ Զիխի կողմից։ Ընկերության հայտնի գործերից մեկն է Shadow Warrior խաղաշարքը։


== Ընկերության պատմություն ==
Flying Wild Hog ընկերությունը հիմնադրվել է 2009 թվականին, City Interactive, People Can Fly և CD Projekt RED ընկերությունների նախկին աշխատակիցներ՝ Թոմեկ Բարանի, Միխալ Շուստակի և Կլաուդիշ Զիխի կողմից, Վարշավա քաղաքում։ Ընկերությունը մշակել է իր սեփական խաղային շարժիչը՝  Road Hog Engine իր առաջին խաղի՝ Hard Reset-ի համար, որը թողարկվել է 2011 թվականի սեպտեմբերին։ 2012 թվականի ապրիլին Flying Wild Hog-ը թողարկեց անվճար հավելում Hard Reset: Exile։ 2013 թվականի սեպտեմբերին ընկերությունը թողարկեց, 1997 թվականին թողարկված համանուն՝ Shadow Warrior խաղի նորացված տարբերակը, իսկ 2015 թվականին ցուցադրեց խաղի նոր տարբերակը Shadow Warrior 2, որը պետք է թողարկվեր 2016 թվականին։ 2015 թվականին ընկերությունը բացեց իր դուստր ընկերությունը՝ Flying Wild Hog Cracow։


== Խաղերի ցանկ ==


== Ծանոթագրություններ ==


== Արտաքին հղումներ ==
Պաշտոնական կայքԱրխիվացված է Մարտ 13, 2022 Wayback Machine-ի միջոցով:
Փոլա Մալքոմսոն

Փոլա Մալքոմսոն (անգլ.՝ Paula Malcomson, հունիսի 1, 1970(1970-06-01), Բելֆասթ, Հյուսիսային Իռլանդիա, Միացյալ Թագավորություն), հյուսիսիռլանդացի դերասանուհի։ Նա երբեմն օգտագործում է Փոլա Ուիլյամս անունը։


== Կարիերա ==
Մալքոմսոնը մարմնավորել է Թրիքսիին HBO հեռուստաալիքի «Դեդվուդ» և Քոլինին ABC հեռուստաալիքի «Կորուսյալները» հեռուստասերիալներում։ Մարմնավորել է Ամանդա Գրեյսթոունին Syfy հեռուտաալիքի «Կապրիկա» և Մոուրեն Էշբիին FX հեռուստաալիքի «Անարխիայի որդիները» հեռուստասերիալներում։ Showtime հեռուստաալիքի «Ռեյ Դոնավան» հեռուստասերիալում մարմնավորել է գլխավոր կերպարի կնոջը՝ Էբի Դոնավանին։
2011 թվականի մարտին նկարահանվել է «Եզր» հեռուստասերիալի մեկ էպիզոդում։ Նա մարմնավորել է տիկին Էվերդինին «Քաղցած խաղեր» ֆիլմում։ Մայքլ Ֆասբենդերի և Բրայս Դալաս Հովարդի հետ միասին նկարահանվելու է «Բառերը քո հետ» ֆիլմում։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==
Ֆաթմա Մուխտարովա

Ֆաթմա Աբբաս ղիզի Մուխտարովա (ադրբ.՝ Fatma Abbas qızı Muxtarova, մարտի 14 (26), 1893, Ուրմիա, Իրան - հոկտեմբերի 19, 1972(1972-10-19), Բաքու, Ադրբեջանական ԽՍՀ, ԽՍՀՄ), ադրբեջանցի օպերային երգչուհի, Ադրբեջանական ԽՍՀ ժողովրդական արտիստ (1940), Վրացական ԽՍՀ վաստակավոր արտիստ (1936); Պարգևատրվել է Աշխատանքային կարմիր դրոշի շքանշան և «Պատվո» շքանշանով:


== Կենսագրություն ==
Ֆաթմա Մուխտարովան ծնվել է 1893 թվականի մարտի 26-ին Ուրմիայում (Պարսկաստանի հյուսիս-արևմուտք, այժմ՝ Իրանի Արևմտյան Ադրբեջան օստան) պարսիկ, այլ տվյալներով՝ ադրբեջանցի երգիչ և թառահար Աբբաս Ռզաևի և լեհա-լիտվական թաթարուհի Սառա Խասենևիչի ընտանիքում: Վաղ տարիքում նա ընտանիքի հետ տեղափոխվել է Ռուսաստան: 1910 թվականին ընտանիքը տեղափոխվել է Սարատով: Ֆաթմա Մուխթարովան սովորել է Սարատովի կոնսերվատորիայում: 1913 թվականին Ֆաթմա Մուխտարովան առաջին անգամ եկավ Բաքու: 2 տարի կոնսերվատորիայի կրթություն ստանալուց հետո նա մեկնել է Մոսկվա, որտեղ հանդիպել է հայտնի երաժիշտ Ֆեոդոր Շալյապինի հետ:


== Գործունեություն ==
Սարատովի կոնսերվատորիան ավարտելուց հետո աշխատել է  Մոսկվայի, Սարատովի, Սանկտ Պետերբուրգի, Կիևի, Խարկովի, Օդեսայի և այլ քաղաքների օպերային թատրոններում: 1938-1853 թվականներին եղել է Ադրբեջանի Օպերայի և բալետի թատրոնի մենակատար: Այնուհետև Շալյապինի միջոցով նրան հրավիրել են «Զիմինի» օպերայի թատոն և աշխատել այնտեղ մինչև 1917 թվականը: 1920 թվականից ի վեր ներկայացվել է Կազան, Լենինգրադ, Կիև, Խարկով, Օդեսա, Թբիլիսի և այլ քաղաքների օպերային թատրոններում:
Ֆաթմա Մուխթարովան մահացել է 1972 թվականի հոկտեմբերի 19-ին Բաքվում:


== Ծանոթագրություններ ==
Նիվնա (գյուղ, Ռոմանովսկի շրջան)

Նիվնա (ուկրաիներեն՝ Нивна), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1899 թվականին։
2001 թվականի տվյալներով Նիվնա գյուղում բնակվում էր 200 մարդ։ Բնակավայրը զբաղեցնում է 73,1 կմ² տարածք։ Բնակչության խտությունը կազմում էր 2,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոպովցի (Ալեքսանդրովաց)

Պոպովցի (սերբ.՝ Поповци), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 92 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Յոն Սան Հո

Յոն Սան Հո (կորեերեն՝ 연상호, հունվարի 1, 1978(1978-01-01), Սեուլ, Հարավային Կորեա), հարավկորեացի մուլտիպլիկատոր, կինոռեժիսոր և սցենարիստ։


== Կենսագրություն ==
Ծնվել է 1978 թվականին Սեուլում։ Ավարտել է Սանգմյոնգ համալսարանը` «Արևմտյան գեղանկարչություն» մասնագիտությամբ։


== Ֆիլմագրություն ==


== Մրցանակներ և անվանակարգեր ==
2011 թվական`  Բուսանի միջազգային կինոփառատոն

«NETPAC» մրցանակ` «Խոզուկների արքան» մուլտֆիլմ («կորեերեն՝ 돼지의 왕»)
«DGK» մրցանակ` «Խոզուկների արքան» մուլտֆիլմ  կորեերեն՝ («돼지의 왕»)
«Movie Collage» մրցանակ` «Խոզուկների արքան» մուլտֆիլմ կորեերեն՝ («돼지의 왕»)2012 թվական` Կաննի կինոփառատոն

«Ոսկեգույն տեսախցիկը» անվանակարգ` «Խոզուկների արքան» մուլտֆիլմ կորեերեն՝ («돼지의 왕»)2012 թվական` Էդինբուրգի կինոփառատոն

«Լավագույն գեղարվեստական ֆիլմ» անվանակարգ` «Խոզուկների արքան» մուլտֆիլմ կորեերեն՝ («돼지의 왕»)2012 թվական` Միջազգային կինոփառատոն Սիդնեյում

«Sydney Film Prize» անվանակարգ` «Խոզուկների արքան» մուլտֆիլմի համար կորեերեն՝ («돼지의 왕»)2013 թվական` Կինոփառատոն Սիջեսում
«Լավագույն անիմացիոն լիամետրաժ ֆիլմ» մրցանակ` «Կեղծիքը» մուլտֆիլմ կորեերեն՝ («사이비», «Saibi»)
2014 թվական` Անսիի անիմացիոն ֆիլմերի Միջազգային փառատոն

«Լավագույն գեղարվեստական ֆիլմ» անվանակարգ` «Կեղծիքը» մուլտֆիլմ կորեերեն՝ («사이비», «Saibi»)2014 թվական` Fantasporto

«Լավագույն սցենար» մրցանակ («Best Screenplay»)` «Կեղծիքը» մուլտֆիլմ կորեերեն՝ («사이비», «Saibi»)
«Լավագույն ֆիլմ» անվանակարգ` «Կեղծիքը» մուլտֆիլմ կորեերեն՝ («사이비», «Saibi»)
Անվանակարգ «Orient Express» բաժանմունքում («Orient Express Section Grand Prize»` «Կեղծիքը» մուլտֆիլմ կորեերեն՝ («사이비», «Saibi»)2016 թվական` Միջազգային կինոփառատոն Մելբուռնում

«Ամենահայտնի գեղարվեստական ֆիլմ» անվանակարգ` Գնացք դեպի Բուսան ֆիլմ


== Ծանոթագրություններ ==


== Արտաքին հղումներ ==
Ён Сан Хо на сайте Koreanfilm
Ён Сан Хо на сайте Hancinema